31980R3398
L 357/130
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3398/80 НА СЪВЕТА
от 8 декември 1980 година
относно сключването на Допълнителен протокол към Споразумението между Европейската икономическа общност и Конфедерация Швейцария вследствие на присъединяването на Република Гърция към Общността
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид препоръката на Комисията,
като има предвид, че е необходимо да се одобри Допълнителния протокол към Споразумението между Европейската икономическа общност и Конфедерация Швейцария (1), подписано в Брюксел на 22 юли 1972 г., с оглед отчитане на присъединяването на Република Гърция към Общността,
ПРИЕ НАСТОЯЩИЯ РЕГЛАМЕНТ:
Член 1
Общността одобрява Допълнителния протокол към Споразумението между Европейската икономическа общност и Конфедерация Швейцария вследствие на присъединяването на Република Гърция към Общността.
Текстът на протокола е приложен към настоящия регламент.
Член 2
Председателят на Съвета извършва нотификацията, предвидена в член 12 от Допълнителния протокол.
Член 3
Настоящият регламент влиза в сила на следващия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 декември 1980 година.